**Projektas**

## ŠILUTĖS RAJONO SAVIVALDYBĖS

## TARYBA

**sprendimas**

## DĖL ŠILUTĖS RAJONO SAVIVALDYBĖS ŠVIETIMO ĮSTAIGŲ DIDŽIAUSIO LEISTINO PAREIGYBIŲ SKAIČIAUS NUSTATYMO

#### 2020 m. vasario d. Nr. T1-

#### Šilutė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Biudžetinių įstaigų įstatymo 4 straipsnio 2 dalimi, Šilutės rajono savivaldybės taryba n u s p r e n d ž i a:

1. Nustatyti Šilutės rajono savivaldybės švietimo įstaigų didžiausią leistiną pareigybių skaičių ([pridedama)](SVI03priedasR.xlsx).
2. Pripažinti netekusiu galios Savivaldybės tarybos 2019-09-26 sprendimą Nr. T1-121 „Dėl Šilutės rajono savivaldybės švietimo įstaigų didžiausio leistino pareigybių skaičiaus nustatymo“.
3. Sprendimas įsigalioja nuo 2020 m. liepos 1 d.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

Savivaldybės meras

Virgilijus Pozingis

2020-02-

Arvydas Bielskis

2020-02-20

Vita Stulgienė

2020-02-10

Dorita Mongirdaitė

2020-02-13

Parengė

Dainora Butvydienė

2020-02-10

**ŠILUTĖS RAJONO SAVIVALDYBĖS ADMINISTRACIJOS**

**ŠVIETIMO SKYRIUS**

**AIŠKINAMASIS RAŠTAS**

**DĖL TARYBOS SPRENDIMO „DĖL ŠILUTĖS RAJONO SAVIVALDYBĖS ŠVIETIMO ĮSTAIGŲ DIDŽIAUSIO LEISTINO PAREIGYBIŲ SKAIČIAUS NUSTATYMO“ PROJEKTO**

2020-02-10

Šilutė

**1. Parengto projekto tikslai ir uždaviniai.**

Nustatyti didžiausią leistiną pareigybių skaičių švietimo įstaigose.

**2. Kaip šiuo metu yra sureguliuoti projekte aptarti klausimai.**

Didžiausias leistinas darbuotojų skaičius švietimo įstaigose buvo patvirtintas Savivaldybės tarybos 2019 m. rugsėjo 26 d. sprendimu Nr. T1-121 „Dėl Šilutės rajono savivaldybės švietimo įstaigų didžiausio leistino pareigybių skaičiaus nustatymo“. Formuojant 2020 metų biudžetą ir pokalbiuose su įstaigų vadovais buvo nagrinėtas etatų ir pareigybių skaičius švietimo įstaigose. Numatyta tikslingiau panaudoti turimus išteklius ir suvienodinti pareigybes ikimokyklinėse įstaigose atsisakant apskaitininko, sandėlininko pareigybių, įvedant naują maitinimo organizatoriaus pareigybę. Peržiūrėjus pareigybės buvo nustatyta, kad kai kuriose ikimokyklinėse įstaigose etatai buvo naudojami ne nustatytoms pareigybėms. Ikimokyklinėse įstaigose sumažintas aptarnaujančio personalo skaičius, tačiau padidintas mokinio pagalbai specialistų skaičius, visuose miesto darželiuose įvedama socialinio darbuotojo pareigybė. Bendrojo ugdymo įstaigose taip pat peržiūrėti etatai. Pagal įstaigų pažymas pakoreguotas valomas plotas, padidintas valytojų valomas plotas etatui nuo 650 kv. m. iki 700 kv. m., todėl sumažėjo valytojų skaičius, suvienodintas pareigybių skaičius mokyklos ir teritorijos priežiūros darbininkų, informuoti įstaigų vadovai, kad elektros ūkis bus prižiūrimas seniūnijų darbuotojų. Dėl mažėjančio mokinių skaičiaus Juknaičių, Saugų, Kintų pagrindinėse mokyklose sumažintas pavaduotojų ugdymui skaičius. Nelieka etatų uždaromuose skyriuose. Iš viso savivaldybės švietimo įstaigose sumažėja 56,62 etatų.

**3. Kokių pozityvių rezultatų laukiama.**

Nustatytas bendras etatų skaičius kiekvienoje švietimo įstaigoje. Bus racionaliau naudojamos savivaldybės biudžeto lėšos.

**4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.**

Neturėtų būti.

**5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.**

Pripažinti netekusiu galios Savivaldybės tarybos 2019 m. rugsėjo 26 d. sprendimą Nr. T1-121 „Dėl Šilutės rajono savivaldybės švietimo įstaigų didžiausio leistino pareigybių skaičiaus nustatymo“

**6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.**

Reikia.

**7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.**

**8. Projekto autorius ar autorių grupė.**

Švietimo skyriaus vedėja Dainora Butvydienė, Centralizuotos buhalterijos vyriausioji specialistė Danutė Kuznecova.

**9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.**

Didžiausias leistinas pareigybių skaičius.

**10. Kiti, autorių nuomone, reikalingi pagrindimai ir paaiškinimai.**

Nėra

Skyriaus vedėja Dainora Butvydienė